钦定古今图书集成/明伦汇编/官常典/第079卷 > 阳平庄王颐
## 钦定古今图书集成/明伦汇编/官常典/第079卷 > 阳平庄王颐

按《魏书阳平王新成传》：“新成长子安寿袭爵，高祖赐
名颐，累迁怀朔镇大将，都督三道诸军事，北讨，诏征
赴京，勗以战伐之事对曰：‘当仰仗庙筭，使呼韩同渭
桥之礼。帝叹曰：‘壮哉王言！朕所望也’。未发，遭母忧。诏
遣侍臣以金革敦喻，既殡而发，与陆叡集三道诸将，
议军途所诣。于是中道出黑山，东道趋士卢河，西道’”
向侯延河，军过大碛，大破蠕蠕。颐入朝，诏曰：“王之前
言，果不虚也。”后除朔州刺史。及恒州刺史穆泰谋反，
遣使推颐为主。颐密以状闻，泰等伏诛，帝甚嘉之。世
宗景明元年，薨于青州刺史，谥曰庄王。传国至孙宗
引，肃宗时坐杀叔父，赐死，爵除。